
	1.
	Rīkojuma projekts
 Par Latvijas Nacionālā botāniskā dārza atjaunošanu
	Priekšlikums
Aicinām rīkojuma nosaukumu veidot atbilstoši tā saturam, piemēram, "Par Dabas aizsardzības pārvaldes reorganizāciju un Latvijas Nacionālā botāniskā dārza izveidi". Tāpat lūdzam rīkojumā nelietot neatbilstošo terminu "atjaunošana", jo to Valsts pārvaldes iekārtas likuma 15.pants neparedz.
Piedāvātā redakcija
-
	Ilze Brazauska (TM)

	2.
	Rīkojuma projekts
1. Saskaņā ar  Valsts pārvaldes iekārtas likuma  15. panta pirmo daļu un trešās daļas 3. punktu, reorganizēt Dabas aizsardzības pārvaldi un ar 2026. gada 1. oktobri izveidot viedās administrācijas un reģionālās attīstības ministra pakļautībā esošu tiešās pārvaldes iestādi "Latvijas Nacionālais botāniskais dārzs" (turpmāk – iestāde).
	Priekšlikums
Aicinām vērtēt, vai reorganizācijas un iestādes izveidošanas termiņš ir reāls, ņemot vērā visas nepieciešamās formalitātes (inventarizācija, paziņošana darbiniekiem u.c.).
Piedāvātā redakcija
-
	Ilze Brazauska (TM)

	3.
	Rīkojuma projekts
3. Iestāde ir Dabas aizsardzības pārvaldes teritoriālās struktūrvienības "Nacionālā botāniskā dārza administrācija" funkciju, tiesību, saistību, prasību, bilancē esošās mantas, lietvedības un arhīva pārņēmēja. Šajā punktā minētā manta tiek nodota iestādes valdījumā.
	Priekšlikums
Aicinām precizēt, jo pēdējais teikums ir lieks saskaņā ar Valsts pārvaldes iekārtas likuma 91.panta pirmo daļu. Iespējams precizējams, ka nododama kustama manta, nevis nekustama (ko nodod saskaņā ar citu procedūru).
Piedāvātā redakcija
-
	Ilze Brazauska (TM)

	4.
	Rīkojuma projekts
4.1. pārvaldīt dabas pieminekli - īpaši aizsargājamos dendroloģiskos stādījumus "Latvijas Nacionālais botāniskais dārzs" un nodrošināt tā saglabāšanu un mērķorientētu attīstību;
	Priekšlikums
Aicinām izvērtēt nepieciešamību sagatavot grozījumus likuma “Par īpaši aizsargājamām dabas teritorijām” 25. panta septītajā un astotajā daļā. Minētajās normās joprojām noteikts, ka dabas pieminekli “Latvijas Nacionālais botāniskais dārzs” pārvalda valsts zinātniskais institūts – atvasināta publiska persona “Nacionālais botāniskais dārzs”. Vienlaikus šis institūts ar 2025. gada 1. janvāri tika likvidēts, tā vietā izveidojot tiešās pārvaldes iestādi “Latvijas Nacionālais botāniskais dārzs”, kura savukārt ar 2026. gada 1. janvāri pievienota Dabas aizsardzības pārvaldei. Tādējādi spēkā esošais likuma regulējums vairs neatbilst faktiskajai institucionālajai sistēmai un būtu atbilstoši precizējams.
Piedāvātā redakcija
-
	Ilze Brazauska (TM)



